ai4bharat/Pralekha huggingface dataset:
صدر جمہوریہ کا سکریٹریٹ
صدر جمہوریہ ہند اور جمہوریہ چلی کے صدر کے مابین ٹیلی فون پر گفتگو
نئی دہلی۔ 19 مارچ صدر جمہوریہ ہندجناب رام ناتھ کووند نے آج جمہوریہ چلی کے صدر جناب کے ساتھ ٹیلیفونک گفتگو کی۔ جمہوریہ چلی کے صدر جناب سیبسٹین پنیرا ایکنک سے ٹیلی فون پر گفتگو کی۔
گفتگو کے دوران صدر جمہوریہ ہند نے 2019 میں چلی کے اپنے دورے کا ذکر کیا اور اس دورے کے دوران انہیں اور ان کے وفد کی گرمجوشی سے مہمان نوازی کے لیے صدر پنیرا کا شکریہ ادا کیا۔ دونوں رہنماؤں نے اس دورے کے بعد ہوئی پیش رفت پر تبادلہ خیال کیا اورکووڈ – 19 کے بعد ہندوستان اور چلی کے مابین ترجیحی تجارت کے معاہدے کی دوسری توسیع سمیت دونوں ملکوں کے مابین دو طرفہ تعلقات کو مزید مستحکم کرنے پر اتفاق کیا ۔ صدر پنیرا نے ہندوستان کے دورے پر آنے کی اپنی خواہش کا ایک بار پھر اظہار کیا۔
ہندوستان اور چلی کے مابین زبردست صلاحیتوں کی شناخت کرتے ہوئے ، خاص طور پر تجارت اور کامرس کے شعبے میں ، دونوں فریقوں نے مختلف شعبوں میں باہمی تعلقات میں رفتار کو برقرار رکھنے کے عزم کا اعادہ کیا۔
صدرجمہوریہ ہند نے چلی کے عوام کی فلاح اور صحت کے لئے نیک خواہشات بھی پیش کیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-2797
(Visitor Counter : 114
وزیراعظم کا دفتر
وزیر اعظم نے انشو ملک کو دولت مشترکہ کھیل 2022 میں 57 کلوگرام ریسلنگ میں چاندی کا تمغہ جیتنے پر مبارکباد دی
وزیر اعظم جناب نریندر مودی نے انشو ملک کو دولت مشترکہ کھیل 2022 میں 57 کلوگرام ریسلنگ میں چاندی کا تمغہ جیتنے پر مبارکباد دی ہے۔
وزیر اعظم نے ٹویٹ کیا؛
“انشو ملک کو ریسلنگ میں چاندی کا تمغہ جیتنے پر اور ان کی سالگرہ پر بھی بہت بہت مبارکباد۔ ان کے آئندہ کھیل کے کامیاب سفر کے لیے میری نیک خواہشات۔ کھیلوں کے تئیں اس کا جذبہ بہت سے آنے والے ایتھلیٹس کی حوصلہ افزائی کرتا ہے‘‘۔
۔۔۔۔۔۔۔۔۔۔۔
ش ح۔ا گ ۔ن ا۔
U-8764
(
وزیراعظم کا دفتر
وزیراعظم کی،امریکی تھنک ٹینک کے ماہرین کے گروپ سے ملاقات
وزیر اعظم جناب نریندر مودی نے آج نیویارک، امریکہ میں کئی سرکردہ امریکی تھنک ٹینکس کے ماہرین سے ملاقات کی۔
وزیر اعظم اور ماہرین نے ترقیاتی اور جغرافیائی- سیاسی امور پر تبادلہ خیال کیا۔
وزیر اعظم نے انہیں ہندوستان میں اپنی موجودگی کو بڑھانے کے لئے مدعو کیا،کیونکہ ہندوستان امرتکال کے دوران اپنے تغیر کا آغاز کر رہا ہے۔
مختلف تھنک ٹینک ماہرین، جنہوں نے بات چیت میں حصہ لیا،ان میں یہ شامل ہیں:
o جناب مائیکل فرومین، صدر نامزد اور ممتاز فیلو کونسل برائے خارجہ تعلقات ، نیویارک
o جناب ڈینیئل رسل، نائب صدر برائے بین الاقوامی سلامتی اور سفارت کاری ایشیاء سوسائٹی پالیسی انسٹی ٹیوٹ، نیویارک
o ڈاکٹر میکس ابراہمز، نارتھ ایسٹرن یونیورسٹی، بوسٹن میں سیاسیات کے ایسوسی ایٹ پروفیسر
o جناب جیف ایم اسمتھ، ڈائریکٹر، ایشین اسٹڈیز سینٹر، ہیریٹیج فاؤنڈیشن، ڈی سی
o جناب ایلبرج کولبی، واشنگٹن ڈی سی میں قائم 'دی میراتھن انیشی ایٹو' کے شریک بانی
o جناب گرو سوول، بانی ممبر، ڈائریکٹر ، انڈس انٹرنیشنل ریسرچ فاؤنڈیشن، ٹیکساس
۔۔۔۔۔۔۔۔۔۔۔۔۔۔۔۔۔۔

U-6326
(
وزارتِ تعلیم
ملک بھر میں فزیکل ایجوکیشن کا فروغ
نئی دہلی،25؍نومبر:نیشنل کریکولم فریم ورک 2005ء کے مطابق درجہ ایک سے درجہ دس تک صحت اور فزیکل ایجوکیشن ایک لازمی سبجیکٹ ہے۔اس سلسلے میں قومی کونسل برائے تعلیمی تحقیق و تربیت نے ٹیچرز گائڈ کے طورپر درجہ 6، 7 اور 8 کے لئے مواد ، جبکہ ہیلتھ اینڈ فزیکل ایجوکیشن کے نام سے درجہ 9کے لئے نصابی کتابیں تیار کی ہیں۔اس کے علاوہ ثانوی تعلیم کے مرکزی بورڈ نے ایک انتہائی عمدہ ہیلتھ اینڈ فزیکل ایجوکیشنپروگرام متعارف کرایا ہے، جس کا مقصد درجہ ایک سے بارہ تک کے طلباء کے لئے اسکولوں میں صحت اور فزیکل ایجوکیشن کو خصوصی مقام دلانا ہے۔ اسکولوں کو ایچ پی ای ؍ کھیل کود کے لئے روزانہ ایک گھنٹی مخصوص کرنے کی ہدایت دی گئی ہے۔ یہ پروگرام سی بی ایس ای سے محلق سبھی اسکولوں کے لئے لازم ہے۔
اسکولی تعلیم اور خواندگی کے محکمے نے یکم اپریل 2018ء سے اسکولی تعلیم-سمگر سِکشا کے لئے ایک مربوط اسکیم کا آغاز کیا ہے۔نئی مربوط اسکیم میں پری اسکول سے لے کر سینئر سیکنڈری کی سطح تک اسکولی تعلیم کو ایک تسلسل کے طورپر لیا گیا ہےاور اس کا مقصد سبھی سطح پرشمولیت اور مساوات پر مبنی معیاری تعلیم کو یقینی بنانا ہے۔سمگر سِکشا کے تحت بچوں کے جامع فروغ کی ضرورت کو محسوس کرتے ہوئے کھیل کود، جسمانی سرگرمیوں ، یوگا، کو –کریکولر ایکٹی ویٹیز کی حوصلہ افزائی کے لئے پہلی مرتبہ ایک جزو کے طورپر کھیل کود اور فزیکل ایجوکیشن کو متعارف کرایا گیا ہے۔
ڈاکٹر کے کستوری رنگن کی صدارت میں قومی تعلیمی پالیسی کا مسودہ تیار کرنے کے لئے بنائی گئی کمیٹی نے 31 مئی 2019ء کو اپنی رپورٹ پیش کی۔نئی تعلیمی پالیسی کے مسودہ میں کہا گیا ہے کہ سبھی اسکولی سبجیکٹ کو غیر نصابی یا معاون نصابی تعلیم کے بجائے نصاب تصور کیاجائے گا، جس میں کھیل کود اور یوگا وغیرہ شامل ہیں۔ مزید برآں یہ مسودہ کہتا ہے کہ اسکول کی سبھی سطحوں پر طلباء فزیکل ایکٹی ویٹی اور کسرت میں حصہ لینے کے لئے مستقل گھنٹی اور مواقع ہوں گے، جس میں کھیل کود ، گیمز ، یوگا، مارشل آرٹ، رقص، باغبانی اور دیگر چیزیں شامل ہیں۔ ان سرگرمیوں کی انجام دہی کے تعلق سے اساتذہ کی دستیابی اور سہولتوں کی فراہمی کا خیال رکھا جائے گا۔
یہ اطلاع فروغ انسانی وسائل کے مرکزی وزیر ڈاکٹر رمیش پوکھریال‘نشنک’ نے آج لوک سبھا میں ایک تحریری جواب میں دی۔
خواتین اور بچوں کی ترقیات کی وزارت
ڈبلیو سی ڈی کی مدد سے مرکزی وزیر محترمہ اسمرتی زبین ایرانی نے ہم وطنوں سے کہا کہ وہ بیٹیوں کی تکمیل کا جشن منائیں اور سب کی شمولیت والے اور مساویانہ سماج کی تعمیر کے لیے صنفی فرق کو ختم کرنے کا عہد کریں
نئی دہلی،24 جنوری،2022 / جیساکہ آج ملک میں لڑکیوں کا قومی دن منایا گیا ۔ خواتین اور بچوں کی ترقی کی مرکزی وزیر محترمہ اسمرتی زبین ایرانی نے ملک کے عوام سے کہا ہے کہ وہ ملک کی بیٹیوں کو سراہیں اور ان کی کامیابیوں کا جشن منا کر ان کی حوصلہ افزائی کریں اور سب کی شمولیت والے اور مساویانہ سماج کی تعمیر کرنے کے لیے صنفی فرق کو ختم کرنے کا عہد کریں۔
محترمہ ایرانی نے اپنے ایک ٹوئیٹ پیغام میں کہا ’’تعلیم دو ، ہمت افزائی کرو ، بااختیار بناؤ! آج کا دن اپنی لڑکیوں کو مساویانہ موقعے فراہم کرنے کی جانب اپنے عزم کی تجدید کا دن ہے۔ بچیوں کے قومی دن کے موقعے پر جیساکہ ہم اپنی بیٹیوں کی تکمیل کا جشن منارہے ہیں، ہم ایک سب کی شمولیت والے اور مساویانہ سماج کی تعمیر کرنے کے لیے صنفی فرق کو ختم کرنے کا عہد کرتے ہیں۔‘‘
لڑکیوں کا قومی دن ملک میں ہر سال 24 جنوری کو منایا جاتا ہے جس کا مقصد بھارت کی لڑکیوں کو مدد اور موقعے فراہم کرنا ہے۔ اس کا مقصد بچیوں کے حقوق کے بارے میں بیداری میں اضافہ کرنا اور لڑکیوں کی تعلیم اور ان کی صحت اور تغذیے کی اہمیت سے متعلق بیداری میں اضافہ کرنااور سماج میں ان کی زندگی کو بہتر بنانے کے لیے سماج میں ان کی حیثیت میں اضافہ کرنا ہے۔ بچیوں کا قومی دن خواتین اور بچوں کی ترقی کی وزارت نے پہلی مرتبہ 2008 میں نایا تھا۔
۔۔۔
ش ح ۔ اس۔ ت ح ۔
U –761
(Visitor Counter : 97
وزارت خزانہ
کابینہ نے مرکزی حکومت کے ملازمین کے لئے مہنگائی بھتےکی اور پنشن یافتگان کے لئے مہنگائی راحت کی اضافی قسط کے اجرا کو منظوری دی، جس کا نفاذ یکم جولائی 2022 سے ہوگا
وزیراعظم نریندر مودی کے زیر صدارت کابینہ نے مرکزی حکومت کے ملازمین اورپنشن یافتگان کےلئے 4 فیصد کی شرح سے مہنگائی بھتہ اورمہنگائی راحت کی قسط کےاجرا کو منظوری دی ہے ۔ اس کانفاذ یکم جولائی 2022سے ہوگا ، جوجون 2022 میں ختم ہونے و الی مدت کے لئے کل ہند صارف قیمت اشاریےکے 12 ماہانہ اوسط میں فیصدمیں اضافہ پر مبنی ہوگا ۔
مرکزی حکومت کے ملازمین اور پنشن یافتگان یکم جولائی 2022 سے بالترتیب مہنگائی بھتے اور مہنگائی ریلیف میں اضافی رقم حاصل کرنے کے حقدار ہوں گے ۔
مرکزی حکومت کے ملازمین کو مہنگائی بھتے میں اس اضافہ کی بنیاد پر اضافی مالی مضمرات سالانہ 6591.36 کروڑ روپئے ہوں گے، اور مالی سال 2022-23 میں  4394.24 کروڑ روپئے ہوں گے ۔
پنشن یافتگان کی مہنگائی ریلیف میں اضافہ کی بنیاد پر اضافی مالی مضمرات مالی سال 2022-23 کے دوران  4174.12 کروڑ روپئے کے بقدر ہوں گے ۔
مہنگائی بھتے اورمہنگائی ریلیف کی وجہ سے خزانہ پر پڑنے والامجموعی بوجھ سالانہ12852.56 کروڑ روپئے ہوگا اورمالی سال 2022-23  میں 8568.36 کروڑ روپئےہوگا ۔
وزیراعظم کا دفتر
ہماری حکومت مچھلی کاشتکاروں کی زندگیوں کو بہتر بنانے پر زور دیتے ہوئے ایک متحرک ماہی گیری کے شعبے کے لیے کام جاری رکھے گی: وزیر اعظم
وزیر اعظم جناب نریندر مودی نے اظہار خیال کیا ہے کہ حکومت مچھلی کے کسانوں کی زندگیوں کو بہتر بنانے پر زور دیتے ہوئے ایک متحرک ماہی گیری کے شعبے کی سمت کام کرتی رہے گی۔
نیشنل فش فارمرز ڈے کے موقع پر مویشی پروری ، ڈیری اور ماہی پروری کے مرکزی وزیر مملکت جناب پرشوتم روپالا کا ایک ٹویٹ شیئر کرتے ہوئے، وزیر اعظم نے ٹویٹ کیا:
’’ہماری حکومت ایک متحرک ماہی گیری کے شعبے کے لیے کام کرتی رہے گی، جس میں مچھلی کاشتکاروں کی زندگیوں کو بہتر بنانے پر زور دیا جائے گا، چاہے وہ زیادہ قرض، بہتر منڈیوں وغیرہ تک رسائی کے ذریعے ہو۔‘‘
امور صارفین، خوراک اور عوامی تقسیم کی وزارت
30 اگست 2022 تک 881.30 ایل ایم ٹی دھان کی سرکاری خرید کی گئی ؛ ایم ایس پی قیمت 1,72,734.69 کروڑ ایم ایس پی کے تحت تقریباً 130.65 لاکھ کسانوں کو فائدہ ہوا
30 اگست ، 2022 تک 187.92 ایل ایم ٹی گیہوں کی سرکاری خرید کی گئی ؛ 37,866.13 کروڑ روپے کی ایم ایس پی کے تحت تقریباً 17.83 لاکھ کسانوں کو فائدہ ہوا
نئی دہلی،31 اگست، 2022/ 22-2021 کے خریف کی مارکیٹنگ سیزن میں مرکزی پول کے تحت دھان کی سرکاری خرید خوش اسلوبی سے جاری ہے۔ یہ خریداری مختلف ریاستوں اور مرکز کے زیر انتظام علاقوں میں کی جارہی ہے۔
30.08.2022 تک 881.30 ایل ایم ٹی دھان  کی سرکاری خرید کی گئی ۔ 1,72,734.69 کروڑ روپے کی ایم ایس پی قدر کے تحت تقریباً 130.65 لاکھ کسانوں کو فائدہ پہنچا ہے۔
23-2022 سے ربیع کی مارکیٹنگ کے سیزن میں گیہوں کی خریداری۔
23-2022 کے ربیع کی مارکیٹنگ سیزن کے دوران 30.08.2022 تک 187.92 ایل ایم ٹی گیہوں کی سرکاری خرید کی گئی جس سے 37,866.13 کروڑ روپے کی ایم ایس پی قدر کے تحت تقریباً 17.83 لاکھ کسانوں کو فائدہ ہوا۔
۔۔۔
ش ح ۔ اس۔ ت ح ۔
U - 9735
(Visitor Counter : 74
وزارت دفاع
آئی این ایس ایراوت انٹ سرانانا میڈاگاسکر میں انسانی امداد اور آفات سے راحت  فراہم کرائے گا
نئی دہلی، 02 فروری 2020 / جنوبی بحر ہند میں میں تعیناتی کے دوران ہندوستانی بحریہ کے آبی جہاز ایراوت کو 26 جنوری 2020 کو طوفان ڈائنے کی تباہ کاری سے متاثرہ میڈاگاسکر کے شہریوں کو امداد فراہم کرانے کے لیے بھیجا گیا تھا۔ ایراوت نے ہندوستانی بحریہ کے ذریعے شروع کیے گئے ‘آپریشن ونیلا’ کے ایک حصے کے طور پر یہ انسانی امداد اور آفت سے راحت فراہم کرانے کی ذمہ داری لی ہے۔ میڈاگاسکر میں انسانی بحران کے لیے بین الاقوامی طور پر مدد کے لیے پہنچنے والا یہ پہلا جہاز ہے۔
‘آپریشن ونیلا’ کے ایک حصے کے طور پر اور حکومت ہند کی جانب سے میڈاگاسکر میں ہندوستان کے سفیر جناب ابھئے کمار اور ایراوت کے کمانڈنگ آفیسر کمانڈر سنیل شنکر نے راحت کے لیے فوری طور پر ضروری سامان جمہوریۂ میڈاگاسکر کے وزیراعظم عزت مآب کرسچن لوئی نتسے کی موجودگی میں یکم فروری 2020 کو مقامی سرکاری حکام کے سپرد کیا۔ اس سامان میں خیمے، کمبل، کپڑے، خوراک اور دوائیں شامل ہیں۔ جہاز کی میڈیکل ٹیم بھی مقام حکام کے تال میل کے ساتھ یکم فروری سے 2 فروری 2020 تک اینٹ سرانانا میں ایک میڈیکل کیمپ بھی چلائیں گے۔
طوفان ڈائنے کے بعد حکومت ہند کے ذریعے صحیح وقت پر فراہم کرائی گئی یہ مدد اور ہندوستانی بحریہ کے ذریعے جس پروفیشنلزم کا مظاہرہ کیا گیا ہے اس کی مقامی حکام نے بہت زیادہ تعریف کی ہے اور اس سے میڈاگاسکر کے ساتھ ہندوستان کے تعلقات کو فروغ دینے میں مدد ملے گی۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 496
(Visitor Counter : 66
وزارت دفاع
ویلیڈیشن مشق اور اختتام کی تقریب: ایکسرسائز اندرا-2018
دسویں بھارت روس مشترکہ برّی فوجی مشق ایکس اندرا 2018 ، 28 نومبر2018 کو ببینا ملٹری اسٹیشن پر ایک مشترکہ تدبیری مشق اور متاثر کن اختتامی تقریب کے بعد اختتام پذیر ہوئی۔ گیارہ دن چلنے والی مذکورہ مشترکہ تربیت، 18 نومبر 2018 کو شروع ہوئی تھی جس کا مقصد سرحد پار کی دہشت گردی کی مشترکہ تفہیم کو جلا بخشنا ، ایک دوسرے کے ساتھ مل جل کر عملی آپریشن انجام دینا اور ایک مشترکہ کمان پوسٹ جو اقوام متحدہ کے زیر اہتمام کام کریگی ،کے تحت مشترکہ تدبیری آپریشن انجام دینا تھا۔
کارڈن یعنی احاطہ کرنے اور تلاشی لینے کے آپریشن منعقد کیے گئے ، دہشت گرد وں کے خفیہ ٹھکانوں پر چھاپہ مارنے ، خفیہ اطلاعات جمع کرنے اور انہیں باہم شیئر کرنے ، نظریاتی انتظام ، انسانیت پر مبنی قوانین اور یرغمال بنائے گئے افراد کو محفوظ نکالنا ، جیسے اُمور انجام دیے گئے۔ خصوصی مشترکہ تربیت کے علاوہ مربوط لائیو فائرنگ کے اُمور بھی انجام دیے گئے جس کے تحت سڑک کھولنے کی مشق ، تعمیراتی علاقوں میں خطرات کا سدباب اور شہری جغرافیائی پس منظر میں باغیانہ جتھوں اور گٹھ جوڑ والے علاقوں کو تباہ کرنے جیسے اُمور بھی اس کے تحت شامل تھے۔ مشترکہ طور پر جو ٹکڑیاں ان اُمور میں حصہ لے رہی تھیں انہوں نے یرغمال بنائے گئے افراد کو محفوظ طریقے سے چھڑانے کی خصوصی مشترکہ تربیت بھی حاصل کی اور ایم آئی-17 ہیلی کاپٹروں کو یرغمال بنائے جانے کے بعد انہیں چھڑا کر دکھایا۔
بھارتی برّی فوج کے وائی ٹائیگر ڈویزن کے جنرل آفیسر کمانڈنگ میجر جنرل پی ایس منہاس اور روسی برّی فوج کےپانچویں برّی فوج کے کمانڈر میجر جنرل سیکوف اولیغ موسووچ نے دونوں ممالک کے برّی فوج کے افسروں کے نمائندگان کے ساتھ اس مشق کا ملاحظہ کیا جو ببینا فیلڈ فائرنگ رینجز میں انجام دی گئی۔ ان ٹکڑیوں نے ایک دوسرے اداروں کے بارے میں جانا اور سمجھا اور ایک دوسرے کے نظریات وخیالات سے استفادہ کیا اور دوران امن اقوام متحدہ کے زیر اہتمام ایک دوسرے کے ذریعے اپنائے جانے والے بہترین طریقہ ہائے کار سے بھی استفادہ کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5972
(Visitor Counter : 34
جل شکتی وزارت
سوچھتا ہی سیوا مہم، سوچھ بھارت مشن کی رفتار کو تیز کرنے کے لیے- گرامین مرحلہ-II
سوچھتا ہی سیوا  2022 مہم کا انعقاد 15 ستمبر 2022 سے 2 اکتوبر 2022 تک کیا گیا تھا۔ مہم کی نمایاں خصوصیات یہ تھیں: میراثی فضلے کی صفائی پر توجہ مرکوز کرنا، صفائی کی سرگرمیوں میں شہریوں کی زیادہ سے زیادہ شرکت، اور سوچھ بھارت مشن- گرامین مرحلہ-II کی رفتار کو تیز کرنا ۔ تمام ریاستوں/ مرکز کے زیر انتظام علاقوں سے درخواست کی گئی کہ وہ گائوں کی بصری صفائی پر ریاست گیر ایس ایچ ایس مہم کا اہتمام کریں جس پر توجہ مرکوز کرتے ہوئے گائوں کے ارد گرد پھینکے جانے والے کوڑے/ کچرے کو صاف کیا جائے۔
مہم کے دوران، جیسا کہ آن لائن انٹیگریٹڈ مینجمنٹ انفارمیشن سسٹم  کے ذریعے ریاستوں/مرکز کے زیر انتظام علاقوں کی طرف سے اطلاع دی گئی ہے، 9.81 کروڑ لوگوں نے ریاستوں/مرکز کے زیر انتظام علاقوں کی طرف سے شروع کی گئی صفائی کی سرگرمیوں پر شرم دان میں حصہ لیا۔ 1.59 لاکھ گرام پنچایتوں نے سنگل یوز پلاسٹک  کے استعمال پر پابندی لگانے کے لیے قرارداد پاس کی۔ کھلے میں رفع حاجت سے پاک  پلس اجزاء پر سرپنچ سمواد میں 1.68 لاکھ سرپنچوں نے حصہ لیا۔ 14.80 لاکھ میراثی کچرے کی جگہوں کو صاف کیا گیا۔
ایس ایچ ایس کو سوچھ بھارت مشن-گرامین کے تحت انفارمیشن، ایجوکیشن اینڈ کمیونیکیشن  کے ایک حصے کے طور پر منظم کیا گیا تھا، جس کے لیے پروگرامی اجزاء کے لیے کل فنڈنگ کا 3فیصد حصہ ریاستوں/ مرکز کے زیر انتظام علاقوں کے ذریعے استعمال کیا جا سکتا ہے۔ لہذا، ایس ایچ ایس کے لیے ریاستوں/ مرکز کے زیر انتظام علاقوں کو کوئی علیحدہ فنڈز منظور/جاری نہیں کیے گئے۔
یہ معلومات جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں دی۔
ش ح ۔ا م۔
U:14050
(Visitor Counter : 57
وزیراعظم کا دفتر
وزیراعظم نے حکومت کی تشکیل کرنے پر بنجامن نتن یاہو کو مبارکباد پیش کی
وزیراعظم جناب نریندر مودی نے اسرائیل کے وزیراعظم کے طور پر حلف لینے اور حکومت کی تشکیل کرنے پر بنجامن نتن یاہو کو مبارکباد پیش کی۔
وزیراعظم نے ٹوئیٹ کیا:
‘‘حکومت کی تشکیل کرنے پر  کو دلی مبارکباد۔ ہم اپنی اسٹریٹجک شراکت داری کو مستحکم کرنے کے لئے اُن کے ساتھ مل کر کام کرنے کے خواہشمند ہیں۔’’
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے تحت میزورم علاقہ میں کھیلوں کو فروغ دینے کے لئے ہناتھیال میں مصنوعی ٹرف کا بچھایا جانا
خطے میں کھیلوں کی ترقی کو فروغ اور علاقے کے بہت زیادہ ہنر یافتہ نوجوانوں کی نہ صرف قومی سطح پر حوصلہ افزائی کرنے کو بھی فروغ دینے کے لئے شمال مشرقی خطے کی ترقی کی و زارت ناتھ ایسٹرن کونسل  نے میزورم ہناتھیال میں مصنوعی ٹرف کے لئے ایک پروجیکٹ کو منظوری دی ہے۔
682.90 لاکھ روپئے مالیت کے پروجیکٹ کو 2017 میں منظور کیا گیا تھا جسے این ای سی کے ذریعہ مکمل طور سے فنڈنگ کی گئی تھی۔ مذکورہ پروجیکٹ میزورم اسٹیٹ اسپورٹس کونسل کے ذریعہ نافذ کیا گیا تھا۔
وزارت اطلاعات ونشریات
وزارت نے صحافیوں کی فلاح و بہبود کی اسکیم کے رہنما خطوط کا جائزہ لینے کے لیے کمیٹی تشکیل دی
کمیٹی 2 ماہ میں رپورٹ پیش کرے گی
نئی دہلی،2 ستمبر2021:وزارت اطلاعات و نشریات نے وزارت اطلاعات و نشریات کی صحافیوں سے متعلق فلاح و بہبود کی اسکیم کے موجودہ رہنما خطوط پر نظر ثانی اور تبدیلیوں کے لیے مناسب سفارشات کرنے کے لیے معروف صحافی اور پرسار بھارتی کے رکن جناب اشوک کمار ٹنڈن کی سربراہی میں ایک دس رکنی کمیٹی تشکیل دی ہے۔ اس سلسلے میں یہ فیصلہ میڈیا ایکو اسپیس میں رونما ہونے والی متعدد تبدیلیوں کے تناظر میں اہم سمجھا جارہا ہے جس میں کووڈ -19 کی وجہ سے صحافیوں کی ایک بڑی تعداد کا نقصان اور ’’ورکنگ جرنلسٹس‘‘ کی تعریف کی وسیع بنیادکا تعین کرنا شامل ہے۔
کئی برسوں سے کام کر رہی صحافیوں کی فلاح و بہبود کی اسکیم پر، مستقبل کے نقطہ نظر اور اس ملک کے صحافیوں کے فائدے کے لیے وسیع کوریج کے مد نظردوبارہ غور کرنے کی ضرورت ہے۔ پیشہ ورانہ ، سیفٹی ، صحت اور ورکنگ کنڈیشن کوڈ 2020 کے نفاذ کے ساتھ ، ورکنگ جرنلسٹس کی تعریف کو وسیع کر دیا گیا ہے تاکہ روایتی اور ڈیجیٹل دونوں میڈیا میں کام کرنے والوں کو اس کے دائرے میں شامل کیا جا سکے۔ مزید برآں ، اسکیم کے تحت فلاح و بہبود اور فوائد حاصل کرنے کے نقطہ نظر سے تسلیم شدہ اور غیر تسلیم شدہ صحافیوں کے درمیان ممکنہ یکسانیت کو دیکھنا بھی ضروری سمجھا گیا۔
وزارت اطلاعات و نشریات نے حالیہ دنوں میں ان صحافیوں کے لواحقین کو جو بدقسمتی سے کوویڈ 19 کی وجہ سے فوت ہو گئے ہیں ، نقد رقم کی ادائیگی کی منظوری کے لیے انتہائی فعال اقدامات کیے ہیں اور ایسی امداد 100 سے زائد معاملات میں دی گئی ہے جس میں ہر ایک کو پانچ لاکھ روپے کی رقم فراہم کی گئی۔
توقع ہے کہ کمیٹی مقررہ وقت میں، دو ماہ کے اندر اندراپنی رپورٹ پیش کر دے گی۔ اس کی سفارشات حکومت کو صحافیوں کے فائدے کے لیے نئی ہدایات مرتب کرنے کےقابل بنائے گی۔ جناب اشوک کمار ٹنڈن کی سربراہی والی کمیٹی میں دی ویک کے ریذیڈنٹ ایڈیٹر جناب جناب سچانند مورتی، فری لانس جرنلسٹ شیکھر ایئر، نیوز 18 کے جناب امیتابھ سنہا ، بزنس لائن کے جناب ششر کمار سنہا، زی نیوز کےخصوصی نمائندے جناب رویندر کمار، ایڈیٹر پنچجانیہ جناب ہتیش شنکر ، ہندوستان ٹائمز کی محترمہ سمرتی کاک رامچندرن ، ٹائمز ناؤ کےجناب امیت کمار ، اکنامک ٹائمز کی محترمہ وسودھا وینوگوپال ، اور پریس انفارمیشن بیورو کی ایڈیشنل ڈی جی محترمہ کنچن پرساد شامل ہیں۔
وزارتِ تعلیم
جناب دھرمیندر پردھان نے سڈنی میں مختلف اسکولوں، اعلیٰ تعلیم اور ہنرمندی کے تربیتی اداروں کا دورہ کیا
ابتدائی تعلیم اور ڈیجیٹل لرننگ میں آسٹریلیا کے بہترین طریقوں اور مثبت تجربات کو بھارت میں دوہرایا جا سکتا ہے: جناب دھرمیندر پردھان
تعلیم اور ہنرمندی کے فروغ کے مرکزی وزیر جناب دھرمیندر پردھان نے آج سڈنی میں مختلف اسکولوں، اعلیٰ تعلیم اور ہنر مندی کے تربیتی اداروں کا دورہ کیا۔ جناب پردھان تعلیم، تحقیق اور ہنر مندی کی تربیت میں دو طرفہ تعلقات کو مضبوط بنانے کے لیے آسٹریلیا کے چار روزہ دورے پر ہیں۔
جناب پردھان نے عزت مآب سارہ مشل، ایم ایل سی، نیو ساؤتھ ویلز، تعلیم اور ابتدائی بچپن کی تعلیم کے وزیر کے ساتھ نیو ساؤتھ ویلز ریاست میں واقع ایک ہوم بش ویسٹ پبلک اسکول کا دورہ کیا تاکہ ابتدائی بچن کی تعلیم کو ہمہ گیر بنانے میں اسکول کے شاندار فریم ورم اور بہترین طریقوں کی مخصوص معلومات حاصل کی جاسکیں۔ انہوں نے اسکول کے نوجوان طلباء اور اساتذہ سے بات چیت کی۔ انہوں نے پرتپاک استقبال اور ثقافتی پیشکش کے لئے ان کی تعریف کی۔ اس موقع پر خطاب کرتے ہوئے جناب پردھان نے کہا کہ بچوں کے لیے کفایتی، قابل رسائی اور ہمہ گیر ابتدائی تعلیم ہی بہتر سیکھنے کے نتائج اور سب کے روشن مستقبل کی کلید ہے۔ انہوں نے یہ بھی کہا کہ این ایس ڈبلیو میں ابتدائی تعلیم اور ڈیجیٹل تعلیم کےبہترین طرز عمل اور مثبت تجربات کو بھارت میں دوہرایا جا سکتا ہے، تاکہ ابتدائی بچپن میں دیکھ بھال اور تعلیم کو مساوی اور قابل رسائی بنایا جا سکے، اور خاص طورسے اسکول کے اوقات کےبعد بھی چھوٹے بچوں کی دیکھ بھال کے نظام کو مضبوط بنایا جا سکے۔
جناب پردھان نے عزت مآب جیسن کلیئر کے ساتھ ٹی اے ایف ای این ایس ایف میں اپلائیڈ ٹیکنالوجی انسٹی ٹیوٹ کا دورہ کیا۔ انہوں نے کہا کہ یہ ادارہ نوجوانوں کو عالمی مواقع کے لئے اہمیت کی حامل نئے زمانے کی ہنرمندی سے لیس کرنے اور اس شعبے میں انفراسٹرکچر کے منصوبوں اور اقتصادی ترقی کی رفتار کو تیز کرنے کے لیے ایک بہترین تربیتی مرکز ہے۔ انہوں نے کہا کہ بھارت بھی ایک ملٹی ڈسیپلینری اور کثیر جہتی گتی شکتی یونیورسٹی بھی قائم کر رہا ہے جس کا مقصد اگلی نسل کے ہنر مند پیشہ ور افرادکو تیار کرنا ہے جو بڑھتے ہوئے لاجسٹکس، بنیادی ڈھانچے کی ترقی اور ٹرانسپورٹ کے شعبے میں ضروری مدد فراہم کریں گے۔ انہوں نے کہا کہ گتی شکتی یونیورسٹی اور انسٹی ٹیوٹ آف اپلائیڈ ٹیکنالوجی فار کنسٹرکشن صنعت پر مرکوز پروگرام کو فروغ دینے،ہنرمندی میں فرق کو ختم کرنے، ہنرمندی کو بڑھانے، پھر سے زیادہ ہنرمند منانے ، اختراعی ڈیجیٹل وسائل پیدا کرنے وغیرہ میں ایک ساتھ کام کرسکتے ہیں۔
بعد میں شام کو جناب پردھان نے یو این ایس ڈبلیو، سڈنی میں 'ادارہ جاتی تعاون کے ذریعے ہمارے مستقبل میں جامع تبدیلی لانا' کے موضوع پر یونیورسٹیز آسٹریلیا کے زیر اہتمام ایک تقریب میں وائس چانسلرز اور آسٹریلیائی حکومت، محکمہ تعلیم کے سینئر نمائندوں کے ساتھ بات چیت کی۔
وزیراعظم کا دفتر
وزیراعظم نے بھارت چھوڑو تحریک میں حصہ لینے والوں کو خراج عقیدت پیش کیا
وزیراعظم جناب نریندر مودی نے بھارت چھوڑو تحریک میں حصہ لینے والے تمام افراد کو خراج عقیدت پیش کیا۔ اس تحریک نے نوآبادیاتی نظام کے خلاف لڑائی کو مستحکم کرنے میں ایک اہم کردار ادا کیا تھا۔ ایک ٹویٹ میں وزیر اعظم نے کہا:
‘‘ بھارت چھوڑو تحریک میں حصہ لینے والے عظیم انسانوں کو خراج عقیدت پیش کرتا ہوں، جس نے نوآبادیاتی نظام کے خلاف لڑائی کو مستحکم بنانے میں اہم کردار ادا کیا تھا۔ مہاتمام گاندھی سے ترغیب پاکر بھارت چھوڑو تحریک پورے بھارت میں پھیل گئی اور اس نے ہمارے ملک کے نوجوانوں کو تقویت فراہم کی۔
وزارت اطلاعات ونشریات
ہندوستانی سنیما کے قومی میوزیم کے ٹکٹ اب بک مائی شو پر دستیاب ہیں
نئی دہلی،04؍دسمبر، ہندوستانی سنیما کے قومی میوزیم  کے آن لائن ٹکٹ کے لئے فلم ڈویژن اور بک مائی شو  کے درمیان ایک مفاہمت نامے  پر دستخط کئے گئے ہیں۔ اس مفاہمت نامے پر فلم ڈویژن کی ڈائریکٹر جنرل محترمہ اسمیتا وتس شرما اور بک مائی شو کے چیف آپریٹننگ آفیسر  جناب البرٹ المیڈیا نے اطلاعات ونشریات کی وزارت میں ایڈیشنل سکریٹری جناب اتل کمار تیواری کی موجودگی میں نئی دہلی میں دستخط کئے۔ اس کے ساتھ ہی این ایم آئی سی جانے کے لئے ٹکٹ کی بکنگ اب محض ایک کلک سے ہی ہوسکتی ہے۔ اس سے ملک اور بیرون ملک کے سنیما کے شائقین کو کافی فائدہ ہوگا۔
مذکورہ بالا مفاہمت نامے پر دستخط کئے جانے کے وقت ایڈیشنل سکریٹری نے کہا کہ ایم او یو در اصل اس میوزیم کی آؤٹ ریچ پہل کا ایک حصہ ہے، جس کا مقصد این ایم آئی سی میں آنے والے ویزیٹرس کی تعداد بڑھانا ہے۔
ہندوستان میں سنیما کے وقف واحد میوزیم این ایم آئی سی قومی اہمیت کا ایک ادارہ ہے اور اس کا افتتاح وزیراعظم جناب نریندر مودی نے ممبئی میں واقع فلم ڈویژن کے احاطے سے اس سال جنوری میں کیا تھا۔
ہندوستان کی مالا مال سنیمائی تاریخ اور ورثے کو پیش کرنے کے لئے ایک خصوصی میوزیم کا قیام کیا گیا اور یہاں سنیما کے ذریعے ہندوستان کی سماجی – اقتصادی تاریخ اور ارتقاء سمایا ہوا ہے۔یہ میوزیم دو عمارتوں یعنی میوزیم کی نئی عمارت اور 19 ویں صدی کے ورثے کی تعمیر گلشن محل میں موجود ہے۔ یہ دونوں ہی عمارتیں فلم ڈویژن کے احاطے میں واقع ہیں۔ یہ میوزیم نایاب فن پاروں، چتراولی پوشاک، عجیب وغریب خصوصیات اور کیوسک، انٹرایکٹو ڈیجیٹل اسکرین اور اطلاعات پر مبنی اسکرین انٹر فیس سمیت ڈیجیٹل نظاموں کی مدد سے ہندوستانی سنیما کی تاریخ کا مظاہرہ کرتا ہے۔
اس مفاہمت نامے کے تحت این ایم آئی سی کے لئے ٹکٹوں کی آف لائن اور آن لائن فروخت کے لئے بک مائی شو ، تکنیکی حل مہیا کرائی گی۔ یہ پہلی بار میوزیم میں آنے والے کو مختلف طرح کی دلکش پیش کش کرے گی، تاکہ میوزیم کے لئے نئے وزیٹرس کو مرغوب کیا جائے گا۔ بی ایم ایس ای-میل بھیجنے کے ساتھ ساتھ وقتا فوقتا یوزرس  کے اپنے ڈیٹا بیس کے لئے اطلاعات بھیجے گی، تاکہ وہ اپنی سہولت کے مطابق این ایم آئی سی آنے کے لئے اپنا منصوبہ بناسکیں۔ بک مائی شو اپنی ویب سائٹ پر این ایم آئی سی کی تشہیر کرنے کے علاوہ اپنی خصوصی تجویز کے تحت فیس بک، انسٹا گرام وغیرہ پر بھی اس کی مفت تشہیر کرے گی تاکہ میوزیم میں وزیٹرس کی تعداد بڑھانے میں مدد مل سکے۔
اطلاعات ونشریات کی وزارت میں جوائنٹ سکریٹری  محترمہ ٹی سی اے کلیانی ، دور درشن میں ایڈیشنل ڈائریکٹر اور اطلاعات ونشریات کی وزارت میں او ایس ڈی جناب چیتنیا پرساد ، اطلاعات ونشریات کی وزارت میں چیف کنٹرولر آف اکاؤنٹس جناب ونود کمار اور بک مائی شو کے جی ایم  جناب چندریش مادھوانی بھی اس موقع پر موجود تھے۔
۔۔۔۔۔۔۔۔۔۔۔۔۔۔۔۔۔
U-5570
(Visitor Counter : 63
وزارت خزانہ
جنگلی حیات کی غیر قانونی تجارت کے خلاف ڈی آر آئی کی کارروائی، کئی شہروں میں کیے گئے آپریشن ’کچھپ‘ کے دوران گنگا میں رہنے والے 955 کچھوؤں کو بچایا گیا، 6 افراد پکڑے گئے
ڈائریکٹوریٹ آف ریوینیو انٹیلی جنس  نے کل ناگپور، بھوپال اور چنئی میں گنگا میں رہنے والے کچھوؤں کی مختلف اقسام کے 955 زندہ بچوں کے ساتھ 6 لوگوں کو گرفتار کیا۔
ڈی آر آئی  کے اہلکاروں کے ذریعہ خفیہ جانکاری ملی کہ ایک سنڈیکیٹ ’گنگا کے کچھوؤں‘ کی غیر قانونی اسمگلنگ اور تجارت میں ملوث ہے، جن میں سے کچھ کو آئی یو سی این ریڈ لسٹ اور وائلڈ لائف  ایکٹ، 1972 کے شیڈول I اور II کے تحت خطرے سے دوچار/ قریبی خطرے سے دوچار انواع کے طور پر نامزد کیا گیا ہے۔ غیر قانونی تجارت اور قدرتی رہائش گاہ میں کمی ان نسلوں کے لیے بڑے خطرات ہیں۔
ڈی آر آئی حکام نے ملک کے مختلف مقامات پر مجرموں کو بیک وقت پکڑنے اور کچھوؤں کو بچانے کے لیے ایک پیچیدہ اور ملک گیر منصوبہ تیار کیا ہے۔
ملک بھر میں حکام کی ٹھوس کوششوں کے نتیجے میں، ناگپور، بھوپال اور چنئی میں 30.09.2023 کو کل 6 افراد کو پکڑا گیا اور مختلف انواع کے کچھوؤں کے 955 زندہ بچے برآمد ہوئے۔ بچائے گئے گنگا کے کچھوؤں کی نسلیں انڈین ٹینٹ ٹرٹل، انڈین فلیپ شیل ٹرٹل، کراؤن ریور ٹرٹل، بلیک اسپاٹیڈ/پونڈ ٹرٹل اور براؤن روفڈ ٹرٹل ہیں۔
وائلڈ لائف  ایکٹ 1972 کے تحت ابتدائی قبضے کے بعد مجرموں اور گنگا کے کچھوؤں کو مزید تفتیش کے لیے متعلقہ محکمہ جنگلات کے حوالے کر دیا گیا ہے۔
یہ آپریشن گزشتہ مہینوں میں اسی طرح کی کارروائیوں کے سلسلے کا حصہ ہے، کیونکہ ڈی آر آئی ماحول کے تحفظ اور جنگلی حیات کی غیر قانونی اسمگلنگ سے نمٹنے کے لیے اپنے عزم کو جاری رکھے ہوئے ہے۔ بچائے گئے کچھ انواع کو آئی یو سی ایل ریڈ لسٹ اور وائلڈ لائف  ایکٹ، 1972 کے شیڈول I اور II کے تحت خطرے سے دوچار/قریبی خطرے والی نسلوں کے طور پر نامزد کیا گیا ہے۔ غیر قانونی تجارت، گوشت کے لیے زیادہ شکار اور قدرتی رہائش گاہوں میں کمی ان انواع کی بقا کے لیے بڑے خطرات ہیں۔